CELEX: 62009CN0409
Language: hu
Date: 2009-10-27 00:00:00
Title: C-409/09. sz. ügy: A Supremo Tribunal de Justiça (Portugália) által 2009. október 27-én benyújtott előzetes döntéshozatal iránti kérelem — José Maria Ambrósio Lavrador, Maria Cândida Olival Ferreira Bonifácio kontra Companhia de Seguros Fidelidade — Mundial SA

16.1.2010   
            
            
               HU
            
            
               Az Európai Unió Hivatalos Lapja
            
            
               C 11/17
            
         A Supremo Tribunal de Justiça (Portugália) által 2009. október 27-én benyújtott előzetes döntéshozatal iránti kérelem — José Maria Ambrósio Lavrador, Maria Cândida Olival Ferreira Bonifácio kontra Companhia de Seguros Fidelidade — Mundial SA
   (C-409/09. sz. ügy)
   2010/C 11/28
   Az eljárás nyelve: portugál
   
      A kérdést előterjesztő bíróság
   
   Supremo Tribunal de Justiça.
   
      Az alapeljárás felei
   
   
      Felperes: José Maria Ambrósio Lavrador, Maria Cândida Olival Ferreira Bonifácio
   
      Alperes: Companhia de Seguros Fidelidade — Mundial SA.
   
      Az előzetes döntéshozatalra előterjesztett kérdések
   
   „1) Úgy kell-e értelmezni a gépjárműhasználattal kapcsolatos polgári jogi felelősség biztosítására vonatkozó harmadik irányelv (1) 1. cikkében foglaltakat, hogy azokkal ellentétes az, ha az olyan körülmények között lezajlott közlekedési baleset esetében, mint a jelen konkrét eset idő-, mód- és helybéli körülményei, a portugál polgári jog — konkrétan a portugál polgári törvénykönyv 503. cikkének (1) bekezdése, 504., 505. és 570. cikke — a baleset kiskorú áldozata után járó kártérítéshez való jogot azon oknál fogva zárja ki vagy korlátozza, hogy részben vagy akár kizárólagosan a szóban forgó kiskorú személy játszott közre a káresemény bekövetkeztében?”
   
      (1)  A gépjárműhasználattal kapcsolatos polgári jogi felelősség biztosítására vonatkozó tagállami jogszabályok közelítéséről szóló, 1990. május 14-i 90/232/EGK harmadik tanácsi irányelv (HL L 129., 33. o.; magyar nyelvű különkiadás 6. fejezet, 1. kötet, 249. o.)